ΓΡΑΠΤΗ ΕΡΩΤΗΣΗ E-3332/02

υποβολή: Glenys Kinnock (PSE) προς την Επιτροπή

(26 Νοεμβρίου 2002)

Θέμα: Αφγανιστάν

Μπορεί η Επιτροπή να καταστήσει σαφές πώς θα χρηματοδοτηθεί η πρόταση του Συμβουλίου για τον επαναπατρισμό των Αφγανών προσφύγων που ζουν επί του παρόντος στην ΕΕ· Γνωρίζει η Επιτροπή ότιπάρχουν ανησυχίες για νομικές και ανθρωπιστικές πτυχές της συγκεκριμένης πρότασης·

Απάντηση του κ. Vitorino εξ ονόματος της Επιτροπής

(21 Ιανουαρίου 2003)

Η Επιτροπή έχει αναλάβει σοβαρή δέσμευση για την ανοικοδόμηση και την ανασυγκρότηση του Αφγανιστάν. Από το Σεπτέμβριο του 2001, συγκαταλέγεται μεταξύ εκείνων που συνέβαλαν τα μάλα στην προσπάθεια ανοικοδόμησης. Η αναπτυξιακή ενίσχυση για το 2002περβαίνει τα 205 εκατ. ευρώ. Ακόμη, η Επιτροπή θα χρηματοδοτήσει ανθρωπιστική βοήθεια ύψους 73 εκατ. περίπου.

Η μαζική επιστροφή προσφύγων θεωρείται σε μεγάλο βαθμό δείκτης των επιτευγμάτων της ηγεσίας της ενδιάμεσης αφγανικής αρχής και της μεταβατικής αφγανικής διοίκησης. Πιστεύεται ότι μέχρι 2,5 εκατομμύρια πρόσφυγες έχουν επιστρέψει από την περιοχή, περιλαμβανομένων ατόμων που είχαν μετακινηθεί στο εσωτερικό της χώρας και επιστρέφουν στον τόπο καταγωγής τους. Η Επιτροπή είναι αποφασισμένη να συμβάλει στην παραμονή των ατόμων που επιστρέφουν και μέσω της ανθρωπιστικής βοήθειας και μέσω της αναπτυξιακής βοήθειας που στοχεύει ιδίως στην αγροτική ανάκαμψη, την ανοικοδόμηση, το ανθρώπινο και το κοινωνικό κεφάλαιο και, τέλος, στη διακυβέρνηση και την ασφάλεια.

Όπως όρισε το Ευρωπαϊκό Συμβούλιο της Σεβίλλης, το συμβούλιοπουργών ενέκρινε στις 28 Νοεμβρίου 2002 σχέδιο για τη στήριξη των ατόμων που επιστρέφουν στο Αφγανιστάν. Το σχέδιο αυτό επιδιώκει την εξεύρεση μεθόδων για τη στήριξη όσων επιθυμούν να επιστρέψουν. Οι αρχές του εμπνέονται από τιςπάρχουσες τριμερείς συμφωνίες που διαπραγματεύτηκε ο Ύπατος Αρμοστής του ΟΗΕ για τους Πρόσφυγες και συνήφθησαν μεταξύ των αφγανικών αρχών και των διαφόρων χωρώνποδοχής.

Το σχέδιο που ενέκρινε το Συμβούλιο ορίζει κατανομή αρμοδιοτήτων μεταξύ των κρατών μελών και της Επιτροπής. Όλες τις δαπάνες προ της αναχώρησης, καθώς και τα έξοδα μεταφοράς θα αναλάβουν οι χώρεςποδοχής, ενώ η Επιτροπή θα αναλάβει καθήκοντα συντονισμού, καθώς και το κόστος των μέτρων επανένταξης. Στις αρχές του 2002, η Επιτροπή διέθεσε 3,6 εκατ. ευρώ για να

στηρίξει την επιστροφή εξειδικευμένων Αφγανώνπηκόων σε θέσεις της αφγανικής διοίκησης και του ιδιωτικού τομέα. Επιπλέον, όσον αφορά το σχέδιο επιστροφής, η Επιτροπή έχει δηλώσει ότι είναι έτοιμη να διαθέσει ενδεικτικό ποσό 7 εκατομμυρίων ευρώ από το κονδύλιο του προϋπολογισμού B7-667 για τη στήριξη μέτρων που θα διευκολύνουν την επανένταξη των προσφύγων που επιστρέφουν από την Ευρώπη. Η Επιτροπή θα διαθέσει επίσης περίπου 10 εκατ. ευρώ για να διασφαλίσει τη διάρκεια των επιστροφών, ασχέτως εάν πρόκειται για επιστροφές από την περιοχή ή από άλλες πιο απομακρυσμένες χώρες.

Όσον αφορά νομικά θέματα και θέματα προστασίας, το σχέδιο επιστροφής αναφέρει σαφώς ότι θα εστιαστεί σε εκούσιες επιστροφές και περιλαμβάνει νομικές και άλλες διασφαλίσεις. Αναγκαστικές επιστροφές μπορούν να πραγματοποιηθούν μόνο με πλήρη τήρηση της Σύμβασης της Γενεύης (1951) για τα δικαιώματα των προσφύγων και εφόσον έχουν εξαντληθεί όλες οι άλλες νομικές δυνατότητες παραμονής στην Ένωση. Εξάλλου, το ενδεχόμενο αυτό θα πρέπει να εξεταστεί μόνον εφόσον τοπόψη άτομο δεν έχει, μέσα σε εύλογο χρονικό διάστημα, εκμεταλλευτεί κάποιο ενισχυόμενο πρόγραμμα εκούσιας επιστροφής.

Το σχέδιο επιστροφής προβλέπει επίσης τη σύσταση της αποκαλούμενης ομάδας συντονισμού επιστροφής στο Αφγανιστάν. Μία από τις βασικέςποχρεώσεις της ομάδας είναι ναλοποιήσει το τμήμα του σχεδίου επιστροφής το οποίο αναφέρει ότι ο προσδιορισμός της ταυτότητας εκείνων που επιστρέφουν και ο ρυθμός επιστροφής λαμβάνειπόψη την καλύτερη δυνατή ενημέρωση σχετικά με την κατάσταση, τις δυνατότητες συνδυασμού των επιστροφών με προσπάθειες ανοικοδόμησης και την εταιρική σχέση μεταξύ της Ένωσης και της Μεταβατικής Κυβέρνησης του Αφγανιστάν. Η Επιτροπή θα προεδρεύσει της συντονιστικής ομάδας και θα λάβειπόψη όλες τις συναφείς ανθρωπιστικές πτυχές και τη βέλτιστη πρακτική για σταδιακή επιστροφή λαμβάνοντας δεόντωςπόψη την κατάσταση που επικρατεί στη χώρα. Στο πλαίσιο αυτό, θα διασφαλιστεί η στενή συνεργασία με άλλα αρμόδια για την εφαρμογή του σχεδίου επιστροφής μέρη, ιδίως την Ύπατη Αρμοστεία του ΟΗΕ για τους Πρόσφυγες.